IофшIэныр ашIохьылъэп КIэращэм игеройхэм – Iофым епсыхьэх, дахэ ехъулIэх. «Лаукъан кIэлэжъ плIэIубгъо Iэтыгъэ хьазыр. Ыбг псыгъоу... ЫплIэIухэр шъуамбгъоу зэлъигъэкIотыгъэхэу... ыIэлджэнэ лыпцэхэр мытIырэу... зикIочIэшIугъоу, кIочIэ лыягъэ зыхэлъ кIалэу зэрэщытым гу лъыуагъатэ» (Ш,478). Джащ фэдэу лэжьакIохэм къахэкIыгъэ геройхэм IофшIэныр якIас, ащ гухахъо хагъуатэ: «Къаймэт гуIэтыгъэу , жьы кIэтэу зыщытыгъэр Iофым хэтэу зыхъукIэ арыгъэ. Iофым пымылъэу зыхъурэм, ошIэ-дэмышIэу къэгъонлэжьыщтыгъэ, гупшысэр къытекIоу, ыгукIэ мычэфэу хэтыгъ» (I,451).